Onnen toivotus
Lähde nyt taaskin uudelle
 Tapio tälle vuodelle
 Ja ole terve tultuas –
 Niin toivoo tässä lukias!

 Yritä yhä uusilla
 Varustetuilla voimilla
 Sanomat Savoon saattamaan
 Ja Karjalaanki kantamaan.

 Tuleppa tupaan alaiseen,
 Opeta siellä siveyteen
 Nuoriso, kansa kasvava –
 Uus’ henki siihen istuta!

 Kun tulet meidän tupahan
 Ja astut tänne majahan,
 Niin kohta ilomielellä
 Alamme sua katsella.

 Siis terve, terve tultuas
 Tapio tänne nytkin taas;
 Oo meillä vielä vieraana
 Tää vuosi hyvin suotuna!

[Simeon] –[Hi]rv[one]n.–

Lähde: Tapio 22.1.1870.

Runot
Simeon Hirvonen
Tapio
1870